**TECHNICKÁ POMOC ESF+/EFRR/KF/FST**

Podpora na operácie technickej pomoci (tzn. všetky projekty technickej pomoci OP Slovensko) bude poskytovaná na pomernom základe v súlade s článkom 63, odsek 9.

**Hlavnou prioritou je zabezpečenie kvalitných administratívnych kapacít (ďalej aj ,,AK“) na všetkých úrovniach** riadenia, implementácie, kontroly a auditu, boja proti korupcii a podvodom v rámci EŠIF, ktoré sú nevyhnutné pre efektívne fungovanie a napĺňanie stratégií definovaných v rámci PO 2021 – 2027 a posilnenie absorpčnej schopnosti, vrátane posilnenia administratívnych kapacít na regionálnej úrovni. Zásadnou podmienkou je zabezpečenie kvalitných, odborne zdatných AK a ich stability. Jedným z hlavných nástrojov zníženia fluktuácie AK je nastavenie systematického riadenia ľudských zdrojov so zadefinovaním jednotných princípov plánovania AK, zavedenie objektívneho a motivačného systému odmeňovania so zohľadnením výkonnosti AK. V PO 2014 – 2020 boli AK financované z prostriedkov OP TP, ale aj z prostriedkov technických pomocí v rámci ostatných OP. Tento stav prinášal nerovnomernosť vo finančnom ohodnotení AK, nakoľko každý RO riadil čerpanie zdrojov technickej pomoci a mzdovú politiku odlišne. OP Slovensko však prináša v tejto oblasti veľký priestor na zlepšenie, nakoľko oprávnené AK budú financované z jednej technickej pomoci; vznikne tak priestor na zavedenie **transparentného systému finančného ohodnotenia naprieč celým spektrom AK naviazaného na výkonnosť AK a jednotlivých subjektov zapojených do implementácie** fondov politiky súdržnosti 2021-2027. Uvedený nástroj by mal významne znížiť mieru fluktuácie AK v rámci týchto subjektov. Systém je však nevyhnutné nastaviť aj na takú úroveň, aby orgány fondov EÚ boli na trhu práce konkurencieschopné v porovnaní so súkromným sektorom.

Veľký **dôraz bude kladený na budovanie interných administratívnych kapacít**, ktoré budú zabezpečovať aj tie vysoko odborné špecifické činnosti, ktoré boli v minulosti externalizované. Externalizácia bude v programovom období 2021 – 2027 využívaná iba pri tých aktivitách, ktoré z objektívnych dôvodov nie je možné zabezpečiť internými administratívnymi kapacitami v rozsahu nevyhnutnom pre plynulú implementáciu (napr. hodnotenie).

Investície budú smerovať aj do podpory budúcich AK formou multilaterálnej spolupráce s vybranými univerzitami (vrátane zahraničných) prostredníctvom financovania predmetov zameraných na riadenie, implementáciu, kontrolu a audit fondov EÚ. Vedľajším efektom bude aj zlepšenie vnímania EÚ mladou generáciou.

Príprava a implementácia projektov bude zabezpečovaná aj prostredníctvom siete **regionálnych centier Ministerstva investícií, regionálneho rozvoja a informatizácie SR.** Tieto v spolupráci s **Technickými sekretariátmi Rád Partnerstva** (ako integrálnej súčasti VÚC) a administratívnymi kapacitami území UMR zabezpečia podporu pre žiadateľov a prijímateľov v celom procese implementácie a uľahčia prístup a informovanosť o tomto druhu podpory aktérom v území.

**Druhou prioritou je zabezpečenie a následný rozvoj centrálneho plánu vzdelávania (ďalej aj ,,CPV“).** Jedným z vysoko pozitívne hodnotených príkladov dobrej praxe, ktorý bol financovaný z OP TP v PO 2014 – 2020 bolo zavedenie centrálneho plánu vzdelávania v zmysle kompetenčného modelu. Profesionálne AK sú kľúčovým kapitálom, ktorý ovplyvňuje kvalitu poskytovaných služieb. Zvyšovanie ich odbornosti tvorí neodmysliteľnú súčasť v procese intenzívneho zvyšovania kvality poskytnutých služieb zo strany subjektov implementujúcich fondy EÚ a má vplyv aj na **kvalitu a rýchlosť investícií** a chybovosť pri implementácii fondov EÚ. CPV bude tvoriť základný rámec pre vzdelávanie AK subjektov zapojených do riadenia, implementácie, kontroly a auditu, boja proti korupcii a podvodom v rámci fondov EÚ a vytvárať priestor pre kontinuálne a konzistentné prehlbovanie vedomostí v súlade s potrebami AK. Bude potrebné zabezpečiť prevádzku IS CPV a ďalších vzdelávacích systémov podporujúcich aj dištančné vzdelávanie, prispôsobenie obsahu vzdelávania aktuálnym potrebám PO 2021 – 2027 a priebežné zvyšovanie kvality a rozsahu ponúkaných vzdelávacích aktivít. Vzdelávanie AK bude vhodne dopĺňané o špecifické vzdelávanie prostredníctvom aktivít, ktoré bude komplementárnym spôsobom dopĺňať vzdelávacie aktivity realizované v rámci CPV, čím sa zabezpečí zavedenie komplexných systémových nástrojov pre zvyšovanie odbornosti zamestnancov.

**Treťou Prioritou bude viditeľnosť a komunikácia, prostredníctvom adresných informačných a komunikačných kampaní a aktivít**. Cieľom je zvýšiť povedomie širokej verejnosti o možnostiach podpory ako aj komunikáciu príkladov dobrej praxe tak, aby zvýšila kvalitu aj rýchlosť investícií z  fondov EÚ. Vďaka implementácii OP Slovensko vznikne priestor pre jednotné, centralizované komunikačné aktivity. Cieľom je rovnomerné a efektívne využívanie alokovaných zdrojov. Komunikačná stratégia na centrálnej úrovni bude základným nástrojom pre informovanie cieľových skupín. Implementáciou takto nastavenej komunikačnej stratégie je možné presnejšie a cielenejšie informovať cieľové skupiny o pripravovaných, ako aj o zrealizovaných aktivitách, resp. ich prínose pre život občanov a firiem.. Podstatnou výhodou takto centrálne nastavenej stratégie je tiež **eliminovať duplicity** v informačných kampaniach a lepšie hodnotiť skutočné dopady cielenej informačnej kampane.

**Štvrtou prioritou je tiež jednotný IT monitorovací systém a ostatné informačné systémy, vrátane jednotného platobného a účtovného systému, nevyhnutné na realizáciu prierezových činností, ktoré tvoria efektívny nástroj na podporu implementácie**. MIRRI SR na základe analýzy rozhodne v priebehu roku 2021, či pre programové obdobie 2021-2027 využije platformu ITMS alebo vyvinie samostatný, nový informačný systém. Podpora z technickej asistencie bude zameraná na nevyhnutný vývoj, prevádzku a údržbu existujúcich informačných systémov v oblasti riadenia a implementácie fondov EÚ, ako aj na zabezpečenie vývoja nevyhnutných inovácií. Monitorovací systém zabezpečí **v čo najvyššej možnej miere elektronizáciu implementačných procesov**. Cieľom vývoja monitorovacieho systému je jeho prepojenie s relevantnými existujúcimi zdrojmi administratívnych dát s dôrazom na zjednodušenie činností na strane žiadateľov, resp. prijímateľov, a tiež skrátenie časových nárokov, na strane žiadateľov a AK subjektov implementujúcich fondy EÚ. Prepojením na jednotný platobný a účtovnýsystém, ako systém komplementárny k monitorovaciemu systému v oblasti platieb a účtovania, bude zabezpečená celistvosť elektronizácie procesov s cieľom urýchlenia implementácie. **Slovensko kvôli zrýchleniu investícií z fondov EU zvažuje zavedenie zákazníckej linky pre podporu v IT systéme vo forme 24/7.** Zároveň bude zabezpečená funkčnosť všetkých nevyhnutných častí IT monitorovacieho systému v zmysle príslušnej legislatívy. Podporené budú tiež aktivity v súvislosti s ostatnými informačnými systémami v oblasti riadenia, implementácie, kontroly a auditu, boja proti korupcii a podvodom v rámci fondov EÚ. Cieľom je zabezpečenie plynulého a efektívneho chodu pre organizácie využívajúce tieto systémy a umožniť ich rozvoj tak, aby reflektovali zmeny v legislatívne a metodické zmeny právnych aktov, metodických postupov SR a EÚ a najnovších poznatkov.

**Časť zdrojov bude vyčlenená na zabezpečenie adekvátneho materiálno-technického, prevádzkového vybavenia, režijných výdavkov a mobility s ohľadom na ich hospodárnosť a ekologický aspekt**. Podporené budú aktivity, ktorých hlavným cieľom je zlepšenie pracovných podmienok a zvýšenie kvality a efektívnosti vykonávania úloh spojených s implementáciou fondov EÚ. Jednotné financovanie z OP Slovensko opäť vo viacerých oblastiach poskytuje priestor na efektívnejšie využívanie prostriedkov a ich zdieľanie medzi AK. Materiálno technické vybavenie bude priamo previazané so štandardizovanými pracovnými pozíciami tak, aby boli prostriedky efektívne využívané, a zároveň aby všetky AK disponovali adekvátnym a kvalitným vybavením. Financovaná bude tiež organizácia rôznych platforiem, konferencií, seminárov, alebo workshopov. Prostredníctvom týchto podujatí bude zabezpečená komunikácia s EK, žiadateľmi, prijímateľmi a ostatnými subjektmi zapojenými do implementácie, riadenia, kontroly a auditu fondov EÚ. Realizácia rôznych podujatí taktiež predstavuje priestor pre výmenu skúseností medzi účastníkmi, a následné zlepšenie implementácie fondov EÚ využijúc poznatky aj z iných členských štátov. Časť zdrojov bude vyčlenená aj na zabezpečenie účasti relevantných AK v rámci výborov, pracovných skupín, stretnutí, odborných seminárov či konferencií organizovaných v zahraničí.

**Časť zdrojov bude vyčlenená na podpora partnerstva s občianskou spoločnosťou a socio-ekonomickými partnermi.** Partnerský prístup bude rešpektovaný pri programovaní, počas prípravy riadiacej dokumentácie a partneri budú následne zapojení aj do samotnej implementácie fondov EÚ. Posilní sa pozícia monitorovacích výborov, v ktorých budú členmi zástupcovia občianskej spoločnosti a socio-ekonomickí partneri, a to najmä pri **dohľade nad výkonnosťou programu** a všetkých faktorov ovplyvňujúcich túto skutočnosť. Participatívny proces bude využívaný aj pri príprave výziev, a tiež pri odbornom hodnotení. Dôležitou oblasťou je aj spolupráca s partnermi s cieľom zberu a spracovania podnetov od partnerov a širšej verejnosti vo vzťahu k podporeným projektom.

**Prijímateľmi** budú:

* + **subjekty verejnej správy** (subjekty štátnej správy, subjekty územnej samosprávy a subjekty záujmovej samosprávy) **a nimi zriaďované subjekty, socio-ekonomickí partneri, akademický sektor, mimovládne neziskové organizácie.**